

### REPUBLIKA E SHQIPËRISË

**KOMISIONI QËNDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### V E N D I M

**PËR MIRATIMIN E MODELEVE TË DOKUMENTEVE** **QË DO TË PËRDOREN NGA GRUPI I NUMËRIMIT DHE KOMISIONI I ZONËS SË ADMINISTRIMIT ZGJEDHOR PËR NXJERRJEN E REZULTATEVE TË ZGJEDHJEVE TË PJESSHME PËR KRYETAR TË BASHKISË KAVAJË TË DATËS 07.05.2017**

Komisioni Qendror i Zgjedhjeve, në mbledhjen e tij të datës 29.03.2017, me pjesëmarrjen e:

Denar BIBA- Kryetar

Hysen OSMANAJ- Zv.Kryetar

Bledar SKËNDERI- Anëtar

Edlira JORGAQI- Anëtare

Gëzim VELESHNJA- Anëtar

Klement ZGURI- Anëtar

Vera SHTJEFNI- Anëtare

shqyrtoi çështjen me:

**OBJEKT:** Miratimi i modeleve të dokumenteve që do të përdoren nga GN-ja dhe KZAZ-ja për nxjerrjen e rezultateve të zgjedhjeve të pjesshme për kryetar të bashkisë Kavajë, të datës 07.05.2017.

**BAZA LIGJORE:** Neni neni 23, pika 1, gërma a, nenet 119 dhe 122 të ligjit nr.10019, datë 29.12.2008 “Kodi Zgjedhor i Republikës së Shqipërisë” i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmëve;

**V E N D O S I :**

1. Të miratojë modelet e dokumenteve që do të përdoren nga Grupi i Numërimit dhe Komisioni i Zonës së Administrimit Zgjedhor për nxjerrjen e rezultateve të zgjedhjeve të pjesshme për kryetar të bashkisë Kavajë, të datës 07.05.2017, bashkëlidhur këtij vendimi:

a) tabelë e rezultateve për QV-në, model 56-17;

b) tabelë përmbledhëse e rezultateve për bashkinë, model 39-17;

ç) model vendim i KZAZ-së për miratimin e Tabelës Përmbledhëse të Rezultateve për bashkinë, model 39-17 V.

2. Tabelat e rezultateve të prodhohen në format A4, letër e tjeshtë. Në keto modele të paraprintohen kandidatët për kryetar bashkie sipas fletës së votimit. Tabela e plotësuar me shkrim dore të shërbejë si tabelë origjinale. Anëtarëve të Grupit të Numërimit, anëtarëve të KZAZ-së si dhe vëzhguesve të subjekteve zgjedhore, nëse i kërkojnë, t’u jepen fotokopje të tabelës origjinale të vulosura me vulën e sekretarit të KZAZ-së.

Ky vendim hyn në fuqi menjëherë.

**Denar BIBA- Kryetar**

**Hysen OSMANAJ- Zv.Kryetar**

**Bledar SKËNDERI- Anëtar**

**Edlira JORGAQI- Anëtare**

**Gëzim VELESHNJA- Anëtar**

**Klement ZGURI- Anëtar**

**Vera SHTJEFNI- Anëtare**